ZAPISNIK 
28. sjednice Vijeća Mjesnog odbora Havidići, održane 15. rujna 2023. godine
 s početkom u 20,00 sati.



Nazočni članovi Vijeća: Dragutin Havidić, Siniša Havidić, Enisa Hevešević, Ljiljana Novaković Bokan.
Odsutni: Damir Vugrenić

Stručni referent: Stjepan Tomislav Križanić 


Predsjednik Vijeća, Dragutin Havidić pozdravlja prisutne, otvara sjednicu, utvrđuje da je sjednici nazočna večina članova Vijeća (4), te se može pravovaljano raspravljati i odlučivati. 
Prije utvrđivanja dnevnog reda, predsjednik otvara raspravu o zapisniku sa 27. sjednice Vijeća Mjesnog odbora Havidići.  Nema rasprave.
Predsjednik daje na glasanje zapisnik sa 27. sjednice.
Jednoglasno (4 „za“), usvojen je zapisnik sa 27. sjednice.
Predsjednik otvara raspravu o dnevnome redu. Predlažu se tri dodatne točke: Prijedlog Programa građenja komunalne infrastrukture Grada Zagreba u 2024. (uvrstiti kao prijedlog projektiranje dječjeg igrališta), Prijava Borne Goljevščeka – komunalna problematika i problem zelenog otoka Havidićka cesta i Nacrt prijedloga Odluke o donošenju Urbanističkog plana uređenja Groblje Donji Dragonožec – davanje mišljenja.
Jednoglasno (4„za“) usvojene su dodatne točke. 

Predsjednik daje na glasanje dnevni red 
Jednoglasno (4„za“) je usvojen 

DNEVNI RED

1. [bookmark: _Hlk523472998]Prijedlog Zaključka za produženja zakupa poslovnog prostora za potrebe Vijeća Mjesnog odbora Havidići
2. Problematika gradskog prostora na području VMO Havidići i izgradnja prvog dječjeg igrališta u naselju 
3. Prijedlog Programa građenja komunalne infrastrukture Grada Zagreba u 2024. 
4. Prijava Borne Goljevščeka – komunalna problematika i problem zelenog otoka Havidićka cesta 
5. Nacrt prijedloga Odluke o donošenju Urbanističkog plana uređenja Groblje Donji Dragonožec – davanje mišljenja.
6. Pitanja, prijedlozi i obavijesti


Ad. 1. - Prijedlog Zaključka za produženja zakupa poslovnog prostora za potrebe Vijeća   
	  Mjesnog odbora Havidići

Predsjednik Vijeća Dragutin Havidić otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Vijeće Mjesnog odbora Havidići ima problem sa prostorom, naime imaju kontejner koji nema sanitarni čvor, hlađenje, grijanje i pitku vodu. Kontejner je postavljen između dvije ulice uz samu šumu na čestici koja je u vlasništvu Hrvatskih šuma. Nije pogodan za održavanje sastanaka niti sjednica Vijeća, pogotovo nije predviđen da u njemu bude biračko mjesto. Iduće godine biti će problem sa biralištem jer će biti izbori za predsjednika, Sabor i Europski parlament a kontejner nije pogodan za održavanje izbora.
Predsjednik Vijeća zatvara raspravu te daje na glasanje slijedeći zaključak
Većinom glasova (3„za“ i 1 „protiv“) je usvojen 
ZAKLJUČAK
o prijedlogu produženja zakupa poslovnog prostora za potrebe Vijeća Mjesnog odbora Havidići


1. Vijeće Mjesnog odbora Havidići razmotrilo je problematiku nedostatka prostora za rad Vijeća Mjesnog odbora Havidići 
2. Vijeće predlaže produljenje zakupa prostora za rad Vijeća Mjesnog odbora Havidići u objektu privatne osobe na adresi Kuti 1, Havidić Selo, 10 253 Dragonožec. 
3. Ovaj se zaključak dostavlja Vijeću Gradske četvrti Brezovica na daljnje postupanje.

OBRAZLOŽENJE

Vijeće Mjesnog odbora Havidići ima problem sa prostorom, naime imaju kontejner koji nema sanitarni čvor, hlađenje, grijanje i pitku vodu. Kontejner je postavljen između dvije ulice uz samu šumu na čestici koja je u vlasništvu Hrvatskih šuma. Nije pogodan za održavanje sastanaka niti sjednica Vijeća, pogotovo nije predviđen da u njemu bude biračko mjesto. 
Vijeće Mjesnog odbora donijelo je Zaključak da se krene u otkup lokacije na kojoj bi se u skorašnje vrijeme napravilo dječje igralište i novi prostor (dvorana s uredima za potrebe rada Vijeća Mjesnog odbora Havidići). Do tada Vijeće Mjesnog odbora Havidići nema drugog izbora nego biti u najmu u objektu na adresi Kuti 1, koje zadovoljava osnovne potrebe za rad Vijeća Mjesnog odbora Havidići. Ovim putem napominjemo kako dio članova Vijeća Mjesnog odbora Havidići ne posjeduju osobno vozilo te ukoliko će na sjednice trebati ići u sjedište susjednih mjesnih odbora, rad članova Vijeća biti će otežan. 
  

Ad. 2. - Problematika gradskog prostora na području VMO Havidići i izgradnja prvog 
             dječjeg igrališta u naselju 

Dragutin Havidić otvara drugu točku dnevnoga reda, daje informacije vezane uz drugu točku te otvara raspravu u kojoj su sudjelovali svi članovi Vijeća. 
Siniša Havidić podržao je inicijativu za dječje igralište, otkup čestice koja bi tada bila prva gradska – javna čestica na kojoj bi Mjesni odbor mogao nešto napraviti. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen 
ZAKLJUČAK
o prijedlogu za izradu projektne dokumentacije u svrhu izgradnje dječjeg igrališta na k.č. 2300 k.o. Dragonožec

1. Vijeće Mjesnog odbora Havidići predlaže da se pokrene postupak izrade projektne dokumentacije u svrhu izgradnje dječjeg igrališta na k.č. 2300 k.o. Dragonožec. 
2. Vijeće Mjesnog odbora Havidići predlaže da postupak izrade projektne dokumentacije u svrhu izgradnje dječjeg igrališta na k.č. 2300 k.o. Dragonožec bude uvršten u Program građenja komunalne infrastrukture Grada Zagreba za 2024.
3. Zbog većeg broja školske i vrtićke djece, Vijeće smatra da je naselju Havidići potrebno dječje igralište koje će podignuti kvalitetu života stanovnika Mjesnog odbora Havidići. 
4. Ovaj se zaključak dostavlja Vijeću Gradske četvrti Brezovica na daljnje postupanje.

OBRAZLOŽENJE
Vijeće Mjesnog odbora Havidići na cijelom području nema niti jedno dječje igralište ili bilo kakvo sportsko igralište na kojem bi djeca, mladež ili odrasli mogli poigrati ili odigrati rekreativno košarku, nogomet, stolni tenis itd. Idealna lokacija za sportski sadržaj upravo je k.č. 2300 k.o. Dragonožec, u blizini je okretišta autobusa, smanjen je promet a ujedno je dovoljno velika za sportske sadržaje. Izgradnja dječjeg igrališta podignula bi kvalitetu života stanovnika Mjesnog odbora Havidići jer bi djeca igralište imala u svojem naselju a ne bi više trebala koristiti igrališta u susjednim naseljima i drugim mjesnim odborima.    
 
Jednoglasno (4„za“) je usvojen 
ZAKLJUČAK
o prijedlogu za pokretanje upisa Havidićke ceste k.č. 2851, 2300 i 3094 k.o. Dragonožec


1. Vijeće Mjesnog odbora Havidići raspravljalo je o problemu Havidićke ceste kod okretišta autobusa i popratnog parkirališta koje se nalazi u sklopu ceste i samog okretišta. 
2. Vijeće Mjesnog odbora Havidići predlaže pokretanje postupka upisa Havidićke ceste na k.č. 2851 i 3094 k.o. Dragonožec u popis nerazvrstane ceste. 
3. Ovaj se zaključak dostavlja Vijeću Gradske četvrti Brezovica na daljnje postupanje.

OBRAZLOŽENJE

Vijeće Mjesnog odbora Havidići smatra da je potrebno uvrstiti Havidićku cestu na dijelu  k.č. 285 i 3094 k.o. Dragonožec. U cilju reguliranja ceste i okretišta koji se trenutno dijelom nalazi u k.č. 2300 k.o. Dragonožec, potrebno je pokrenuti navedeni postupak. 
  
Predsjednik Vijeća predložio je još jedan zaključak, vezano uz postupak otkupa k.č. 2300 za potrebe rada Mjesnog odbora i izgradnje dječjeg igrališta daje na glasanje slijedeći zaključak
Jednoglasno (4„za“) je usvojen 
ZAKLJUČAK
o prijedlogu za pokretanje postupka otkupa k.č. 2300 k.o. Dragonožec


1. Vijeće Mjesnog odbora Havidići raspravljalo je o potrebi javne gradske površine na području Mjesnog odbora Havidići koji trenutno nema nikakvu javnu površinu.
2. Vijeće Mjesnog odbora Havidići predlaže pokretanje postupka otkupa k.č.2300 k.o. Dragonožec na kojoj bi se izgradilo dječje igralište.
3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 3. – Prijedlog Programa građenja komunalne infrastrukture Grada Zagreba u 2024. 


Dragutin Havidić otvara treću točku dnevnoga reda, daje informacije vezane uz točku te otvara raspravu u kojoj su sudjelovali svi članovi Vijeća. Nakon rasprave iskristalizirali su se prijedlozi članova Vijeća, predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen 
ZAKLJUČAK
o prijedlogu prioriteta za Program građenja komunalne infrastrukture Grada Zagreba u 2024.

1. Vijeće Mjesnog odbora Havidići raspravljalo je o prioritetima za Program građenja komunalne infrastrukture Grada Zagreba u 2024. 
2. Vijeće Mjesnog odbora Havidići predlaže slijedeće prioritete:
· Projektiranje i izgradnja dječjeg igrališta na kč. 2300 k.o. Dragonožec
· Proširenje Havidićke ceste, izgradnja nogostupa i oborinska odvodnja
· Projektiranje i izgradnja javne rasvjete u odvojku Havidićke ceste  (Klanjec) u dužini od 300 metara
· Projektiranje i izgradnja javne rasvjete u ulici Mikin put do ulice Kuti u dužini od 200 metara
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 4. - Prijava Borne Goljevščeka – komunalna problematika i problem zelenog otoka Havidićka  
              cesta 

Dragutin Havidić otvara četvrtu točku dnevnoga reda, daje informacije vezane uz točku dnevnoga reda te otvara raspravu u kojoj su sudjelovali svi članovi Vijeća. Dao je informaciju da je metalni kontejner postavljen za stanovnike ulice Mikin put jer kamion čistoće ne može ući u navedenu ulicu a stanovnici smeće mogu ostaviti u tom kontejneru. Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen 
ZAKLJUČAK
o preseljenju zelenog otoka

1. Vijeće Mjesnog odbora Havidići raspravljalo je o problemu nakupljanja smeća uz kontejnere za staklo, papir i plastiku.
2. Vijeće Mjesnog odbora Havidići predlaže da se navedeni kontejneri premjeste u ulicu Mikin put u cilju lakšeg korištenja istih.
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 5. - Nacrt prijedloga Odluke o donošenju Urbanističkog plana uređenja Groblje Donji  
              Dragonožec

Dragutin Havidić otvara petu točku dnevnoga reda, daje informacije vezane uz točku dnevnoga reda te otvara raspravu u kojoj su sudjelovali svi članovi Vijeća. 
Članove Vijeća zanimalo je da li će stanovnici okolnih mjesnih odbora imati prednost kod kupnje grobnih mjesta.
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen 
[bookmark: _GoBack]ZAKLJUČAK
o Nacrtu prijedloga Odluke o donošenju Urbanističkog plana uređenja Groblje Donji              Dragonožec

1. Vijeće Mjesnog odbora Havidići raspravljalo je o Nacrtu prijedloga Odluke o donošenju Urbanističkog plana uređenja Groblje Donji Dragonožec
2. Vijeće Mjesnog odbora Havidići daje pozitivno mišljenje na Nacrt prijedloga Odluke o donošenju Urbanističkog plana uređenja Groblje Donji Dragonožec
3. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 6. – Pitanja i prijedlozi 
Dragutin Havidić otvara šestu točku dnevnoga reda i otvorio je raspravu. 
Siniša Havidić zatražio je da se sanira rupa na Havidićkoj cesti između kbr. 16 – 18.
Ljiljana Novaković Bokanzatražila je da se na Havidićkoj cesti postave putokazi prema   Pisarovini.
Enisa Hevešević zatražila je popravljanje stupova javne rasvjete na Havidićkoj cesti koji su nagnuti u šumu zbog klizišta.
Dragutin Havidić, obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 21,10 sati.

KLASA: 024-08/23-003/1779
URBROJ: 251-13-11-8/004-23-2
Havidić Selo, 15. rujna 2023.
  

Zapisnik izradio:
Stjepan Tomislav Križanić





Predsjednik
Vijeća Mjesnog odbora Havidići

                   Dragutin Havidić

